Ôpole: Baba sprała chopa i porwała mu pijōndze i dokumynta
Już na drugi dziyń ôd zgłoszyniŏ kryminalni z Ôpolŏ chyciyli podyjzdrzanych ô rozboje. 30-letniŏ miyszkanka Ôpolŏ społym ze swojim 38-latowym partnyrym miała sprać 78-latka, a potym weznōńć mu pijōndze i dokumynta. Podyjzdrzani usłyszeli już ôbskarżynie.
Dalszŏ tajla artykułu niżyj
Wszyjsko trefiyło sie na poczōntku lipnia w Ôpolu. Podle ôbsztalowań policyje, na jednym ze skwerōw dwōch chopōw i kobiyta pospōł piyli alkohol. Niyskorzij miyndzy modōm miyszkankōm Ôpolŏ i 78-latkym zaczła sie breweryjŏ. Kobiyta zażōndała ôd starszego chopa pijyndzy. Jak ôn niy chcioł jij ich dać, 30-latka społym ze swojim partnyrym miała sprać swojã ôfiarã i porwać jeji pijōndze jak tyż dokumynta.
Szandarzi, co się zajmujōm sprawōm, zabezpieczyli ślady i stworzyli rysopisy ôsōb ôdpedzialnych za tã breweryjõ. Na nastympny dziyń policyjōny chyciyli kobiytã i jeji partnyra. Miyszkańcy Ôpolŏ usłyszeli trzi ôbskarżynia rozboju. Terŏz sprawa skōńczy sie w gyrichcie.
Zdrzōdło: KMP Ôpole, foto: KPP Wodzisław
szl_Latn szl_Latn szl_Latn szl_Latn szl_Latn bug_Latn